Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 437

5. A jelen fejezet 4. bekezdésében meghatározott jogain túlmenõen a vezetõ repülési megfigyelõ jogosult: (A) konzultálni a repülõszemélyzettel a nemzeti repülési szabályoknak és a Szerzõdés rendelkezéseinek a betartásáról; (B) megfigyelni a repülõszemélyzet tevékenységét a megfigyelõ repülés során, beleértve a pilótafülkében végzett tevékenységet, valamint ellenõrizni a megfigyelõ repülõgép repülési és navigációs mûszereinek mûködését és kezelését; (C) ajánlásokat adni a repülõ személyzetnek a repülési terv betartása tekintetében; (D) információt kérni a repülõszemélyzettõl a repülési szabályokról, tevékenységükbe való beavatkozás nélkül; és (E) kapcsolatot tartani a légiforgalom-irányító hatóságokkal, ha szükséges, és segíteni a légiforgalom-irányító hatóságoktól a repülõszemélyzethez és a repülõszemélyzettõl a légiforgalom-irányító hatóságokhoz intézett, a megfigyelõ repülés végrehajtásáról szóló közlések továbbítását és fordítását; ebbõl a célból a vezetõ repülési megfigyelõ számára lehetõvé teszik a külsõ rádióösszeköttetést a megfigyelõ repülõgép rádióberendezésének használatával.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes